Izziņa par atzinumos sniegtajiem iebildumiem un priekšlikumiem

Ministru kabineta noteikumu projektam “Grozījumi Ministru kabineta 2016. gada 25.oktobra noteikumos Nr. 692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi””

**I. Jautājumi, par kuriem saskaņošanā vienošanās nav panākta**

|  |  |  |  |  |
| --- | --- | --- | --- | --- |
| N**r. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021.gada 1.aprīlis – elektroniskā skaņošana  2021.gada 17.maijs – elektroniskā skaņošana  2021.gada 14.jūnijs – elektroniskā skaņošana |
|  |  |
| Saskaņošanas dalībnieki | Finanšu ministrija, Tieslietu ministrija, Labklājības ministrija, Valsts kanceleja, Latvijas Darba devēju konfederācija un Latvijas Tirdzniecības un rūpniecības kamera |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrija, Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija | |
| 1 | 2 | 3 | 4 | 5 | |
|  | 69.1 Strīdus, kas rodas starp finansējuma saņēmēju un atbalsta saņēmēju līguma darbības laikā, līdzēji risina savstarpējā sarunu ceļā, panākot vienošanos, kura tiek noformēta rakstiski. Gadījumā, ja vienošanās netiek panākta, līdzējiem ir tiesības vērsties tiesā. | **Tieslietu ministrijas iebildums**  Ministru kabineta 2016.gada 25.oktobra noteikumi Nr.692 "Darbības programmas "Izaugsme un nodarbinātība"1.2.1. specifiskā atbalsta mērķa "Palielināt privātā sektora investīcijas P&A" 1.2.1.2.pasākuma "Atbalsts tehnoloģiju pārneses sistēmas pilnveidošanai" īstenošanas noteikumi"" (turpmāk – Noteikumi) ir izdoti, pamatojoties uz *Eiropas Savienības struktūrfondu un Kohēzijas fonda 2014.—2020. gada plānošanas perioda vadības likuma* (turpmāk – Vadības likums) 20. panta 6. un 13. punktu un *Jaunuzņēmumu darbības atbalsta likuma* (turpmāk – Jaunuzņēmumu likums) 7. panta trešo daļu. Vadības likuma 20. panta 6. un 13. punktu ietverts pienākums Ministru kabinetam noteikt kārtību, kādā īsteno darbības programmā norādīto Eiropas Savienības fonda specifiskā atbalsta mērķi – noteikt vienkāršoto izmaksu piemērošanas nosacījumus un kārtību; specifiskā atbalsta mērķa mērķi, pieejamo finansējumu, prasības projekta iesniedzējam, prasības projekta sadarbības partneriem (ja tos pieaicina), atbalstāmo darbību, izmaksu attiecināmības, kā arī līguma vai vienošanās par projekta īstenošanu vienpusēja uzteikuma nosacījumus un kārtību, kādā īsteno darbības programmā norādīto Eiropas Savienības fonda specifiskā atbalsta mērķi. Jaunuzņēmumu likuma 7. panta trešā daļa noteic, ka Ministru kabinets izdod noteikumus par atbalsta programmu augsti kvalificētu darba ņēmēju piesaistei, nosakot kārtību, kādā tiek piešķirts atbalsts jaunuzņēmumiem.  Turpretim noteikumu projekta 12. punktā izteiktajā 69.1 punktā veiktie grozījumi regulē strīdus, kas rodas starp finansējuma saņēmēju un atbalsta saņēmēju risināšanas kārtību. Norādām, ka noteikumu projektā papildinātā izskatīšanas kārtība neietilpst Vadības likuma 20. panta 6. un 13. punktu ietvertajos un Jaunuzņēmumu likuma 7. panta trešā daļa noteiktajos pienākumos Ministru kabinetam.  Skaidrojam, ka Ministru kabinetam vai citai institūcijai var uzdot likuma ieviešanai dzīvē nepieciešamā regulējuma izstrādāšanu, lai tiktu detalizēta likumā ietvertā politiskā griba vai noteikta likuma īstenošanas kārtība. Šādos normatīvajos aktos nedrīkst ietvert tiesību normas, kas nav uzskatāmas par palīglīdzekļiem likuma normas īstenošanai.[[1]](#footnote-1) Proti, uz pilnvarojuma pamata izdoto normu saturu veido galvenokārt procesuālās normas, kas darbojas kā iepriekš likumā noteikto tiesību iedzīvināšanas instruments. Atsevišķos gadījumosMinistru kabineta noteikumu saturu var veidot arī materiālās normas, taču tām jābūt pieņemtām, pamatojoties uz likumdevēja pilnvarojumu.[[2]](#footnote-2) Piemēram, pilnvarojumā minētais vārds "kārtība" pamatā piešķir Ministru kabinetam tiesības noteikumos regulēt attiecīgā jautājuma procesuālo raksturu, proti, izstrādāt noteiktu procedūru. Vienlaikus tas neizslēdz Ministru kabineta tiesības pieņemt materiāla rakstura normas, ciktāl netiek pārkāpts attiecīgais pilnvarojums. Tomēr Ministru kabineta noteikumos nevar būt iekļautas tādas materiālās tiesību normas, kas veidotu no pilnvarojošā likuma būtiski atšķirīgas tiesiskās attiecības.[[3]](#footnote-3)  Tādējādi secināms, ka paredzētais grozījums, papildinot Noteikumus ar 69.1 punktu, kurā faktiski tiek noteikta strīdu izskatīšanas kārtība, ir ārpus Vadības likumā un Jaunuzņēmumu likumā noteiktā deleģējuma Ministru kabinetam. Līdz ar to lūdzam noteikumu projekta 12. punktu svītrot.  Visbeidzot norādām, ka Vadības likuma V nodaļā ir regulēta kārtība, kādā risināmi strīdi par Eiropas Savienības fonda projekta īstenošanu. Ja strīdu risināšanas kārtība, kas noteikta noteikumu projekta 12. punktā ir ārpus Vadības likuma V nodaļā noteiktā regulējuma tvēruma un noslēgtie līgumi nav civiltiesiski, bet ir sadarbības līgumi Valsts pārvaldes iekārtas likuma (turpmāk – VPIL) izpratnē, tad sadarbības līgumā var noteikt strīdu risināšanas kartību, tai skaitā, paredzēt līgumstrīda izšķiršanu tiesā. | **Ņemts vērā** | Svītrots Noteikumu 69.1 punkts. | |
|  | Anotācijas V sadaļa. | **Tieslietu ministrijas iebildums**  Nepieciešams precizēt noteikumu projekta anotāciju atbilstoši *Ministru kabineta 2009. gada 7. aprīļa noteikumu Nr. 300 ''Ministru kabineta kārtības rullis''* 3. punktam, kas noteic, ka Ministru kabineta noteikumu projektam pievieno anotāciju, kurā aizpildīta vismaz sadaļa par tiesību akta projekta nepieciešamību, tas ir, anotācijas I sadaļa, bet pārējās anotācijas sadaļas aizpilda, ja tiesību akta projekts skar attiecīgajā anotācijas sadaļā minētos jautājumus. Norādām, ka Tieslietu ministrijai nav iespējams precīzi izvērtēt, vai noteikumu projekta minētās Eiropas Savienības regulas ir atbilstoši ieviestas noteikumu projektā. Ņemot vērā minēto, Tieslietu ministrija varēs sniegt precīzu izvērtējumu par noteikumu projekta atbilstību noteikumu projektā minētajām Eiropas Savienības regulām pēc anotācijas precizēšanas, aizpildot anotācijas V sadaļu, jo īpaši tās 1. tabulu atbilstoši Instrukcijas Nr. 19 VI nodaļai. | **Ņemts vērā** | Papildināta Anotācijas V sadaļa. | |
|  |  | **Finanšu ministrijas iebildums**  Ievērojot to, ka Ministru kabineta 2016.gada 25.oktobra noteikumu Nr.692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi” (turpmāk – MK noteikumi Nr.692) ietvaros tiek sniegts atbalsts gan ar saimniecisku darbību nesaistītiem projektiem, gan ar saimniecisku darbību saistītiem projektiem, vēršam uzmanību, ka gadījumā, ja ar saimniecisko darbību nesaistīts projekts tā īstenošanas laikā kļūst par ar saimniecisko darbību saistītu projektu, ir veicama nelikumīgā komercdarbības atbalsta atgūšana. Attiecīgi aicinām papildināt un precizēt MK noteikumu projektu. Vēršam uzmanību, ka līdzīga pieeja ir izmantota Ministru kabineta 2016. gada 12. janvāra noteikumos Nr. 34 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.1. pasākuma “Praktiskas ievirzes pētījumi” īstenošanas noteikumi” (turpmāk – MK noteikumi Nr.34) – lūdzam skatīt MK noteikumu Nr.34 47.2.apakšpunktu.  **Finanšu ministrijas 31.05.2021. iebildums**  Ievērojot to, ka Ministru kabineta 2016.gada 25.oktobra noteikumu Nr.692 “Darbības programmas “Izaugsme un nodarbinātība” 1.2.1.specifiskā atbalsta mērķa “Palielināt privātā sektora investīcijas P&A” 1.2.1.2.pasākuma “Atbalsts tehnoloģiju pārneses sistēmas pilnveidošanai” īstenošanas noteikumi”” (turpmāk – MK noteikumi Nr.692) 31.punkts paredz nosacījumus, kurus **visus** ievērojot pētniecības organizācijas aktivitātes ietvaros var saņemt finansējumu, lai turpinātu tehnoloģiju pārneses un pētniecības projektus, kuru ietvaros pētniecības organizācijas īsteno darbības, kurām nav saimnieciska rakstura, lūdzam precizēt  MK noteikumu projekta 3.punkta ietverto 39.2  punktu, sniedzot atsauci uz MK noteikumu Nr.692 31.punktu, nevis tikai uz 31.3.apakšpunktu. Ar attiecīgu skaidrojumu lūdzam papildināt arī anotāciju. | **Ņemts vērā**  **Ņemts vērā** | Noteikumi papildināti ar 39.2 punktu šādā redakcijā:  “39.2 Ja šo noteikumu 33., 35. vai 37. punktā minētais projekts neatbilst šo noteikumu 2.1. un 31. punkta nosacījumiem, labuma guvējam ir pienākums atbalsta sniedzējam atmaksāt visu projekta ietvaros saņemto publisko finansējumu kopā ar procentiem, atbilstoši Komercdarbības atbalsta kontroles likuma IV. un V. nodaļas nosacījumiem. Aprēķins veicams, sākot ar dienu, kad publiskais finansējums tika izmaksāts labuma guvējam.”  Papildināts Anotācijas I sadaļas 2.punkts. | |
|  |  | **Finanšu ministrijas iebildums**  Ievērojot MK noteikumu projekta 12.punktā paredzēto, papildināt noteikumus ar 69.1 punktu, kā arī ņemot vērā anotācijā ietverto skaidrojumu par gadījumiem, kad LatvijasInvestīciju un attīstības aģentūras (turpmāk – LIAA) komercializācijas projektos no pētniecības organizācijām ir jāatgūst nelikumīgi sniegtais atbalsts, lūdzam anotācijā arī sniegt skaidrojumu, kā LIAA rīkosies gadījumā, ja no pētniecības organizācijām būs jāatgūst komercializācijas projektos nelikumīgi sniegtais komercdarbības atbalsts. Vēršam uzmanību, ka nelikumīgi sniegto komercdarbības atbalstu ir iespējams atgūt gan administratīvā procesa kārtībā, gan civilprocesa kārtībā. | **Ņemts vērā** | Papildināts Anotācijas I sadaļas 2.punkts. | |
|  |  | **Finanšu ministrijas iebildums**  Ievērojot to, ka MK noteikumu Nr.692 83. un 97.punktā ir ietverts atbalsta kumulācijas/atbalsta apvienošanas nosacījums, lūdzam papildināt MK noteikumu projektu un anotāciju ar informāciju, kā atbalsta sniedzējs pārliecināsies par kumulācijas normu korektu izpildi no atbalsta pretendenta puses un kādi dokumenti atbalsta pretendentam būs jāiesniedz, lai attiecīgo izvērtējumu atbalsta sniedzējs varētu veikt. Vēršam uzmanību, ka šādā gadījumā atbalsta saņēmējam ir jāiesniedz visa informācija par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu, atbalsta intensitāti un plānoto/piešķirto atbalsta summu. | **Ņemts vērā** | Noteikumi papildināti ar 105. punktu šādā redakcijā:  “105. Ja potenciālais gala labuma guvējs plāno komercdarbības atbalsta kumulāciju atbilstoši šo noteikumu 83. vai 97. punktam, potenciālais gala labuma guvējs atbalsta sniedzējam iesniedz visu informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu, piemēroto intensitāti un plānoto vai piešķirto atbalsta summu. Atbalsta sniedzējs pirms lēmuma pieņemšanas par atbalsta piešķiršanu izskata minētos dokumentus un pārliecinās par kumulācijas normu korektu izpildi.”  Papildināts Anotācijas I sadaļas 2.punkts. | |
|  | Noteikumu 88.1 punkts:  “88.1 Ja komercdarbības atbalsta saņēmējs ir pārkāpis Komisijas regulas Nr.  [1407/2013](http://eur-lex.europa.eu/eli/reg/2013/1407/oj/?locale=LV) prasības, tam ir pienākums atmaksāt atbalsta sniedzējam visu projekta ietvaros saņemto komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr.  [794/2004](http://eur-lex.europa.eu/eli/reg/2004/794/oj/?locale=LV), ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108. panta](https://likumi.lv/ta/id/286262#p108) piemērošanai, [10. pantu](https://likumi.lv/ta/id/286262#p10), tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas 2004. gada 21. aprīļa Regulas (EK) Nr. [794/2004](http://eur-lex.europa.eu/eli/reg/2004/794/oj/?locale=LV), ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108. panta](https://likumi.lv/ta/id/286262#p108) piemērošanai, [11. pantā](https://likumi.lv/ta/id/286262#p11) noteikto procentu likmes piemērošanas metodi.”  Noteikumu 104. punkts:  “104. Ja komercdarbības atbalsta saņēmējs ir pārkāpis Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) prasības, tam ir pienākums atmaksāt atbalsta sniedzējam visu projekta ietvaros saņemto nelikumīgo komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr.  [794/2004](http://eur-lex.europa.eu/eli/reg/2004/794/oj/?locale=LV), ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108. panta](https://likumi.lv/ta/id/286262#p108) piemērošanai, [10. pantu](https://likumi.lv/ta/id/286262#p10), tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas 2004. gada 21. aprīļa Regulas (EK) Nr.  [794/2004](http://eur-lex.europa.eu/eli/reg/2004/794/oj/?locale=LV), ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108. panta](https://likumi.lv/ta/id/286262#p108) piemērošanai, [11. pantā](https://likumi.lv/ta/id/286262#p11) noteikto procentu likmes piemērošanas metodi.” | **Finanšu ministrijas iebildums**  Ievērojot atziņas, kas izriet no 2019.gada 5.marta Eiropas Savienības Tiesas sprieduma lietā C-349/17 Eesti Pagar, tai skaitā, ņemot vērā, ka nav izšķirošas nozīmes, vai prasības, kas izriet no komercdarbības atbalsta kontroles regulējuma, ir pārkāpis komercdarbības atbalsta saņēmējs vai atbalsta sniedzējs, lūdzu precizēt MK noteikumu Nr.692 88.1 un 104. punktus, vispārinot šī brīža redakcijas. Ierosinām MK noteikumu 88.1 punktā aizstāt vārdus *“Ja komercdarbības atbalsta saņēmējs ir pārkāpis Komisijas regulas Nr.1407/2013 prasības, tam ir”* ar vārdiem *“Gadījumā, ja tiek konstatēts Komisijas regulas Nr.1407/2013 prasību pārkāpums, komercdarbības atbalsta saņēmējam ir”* un MK noteikumu Nr.692 104.punktā aizstāt vārdus “*Ja komercdarbības atbalsta saņēmējs ir pārkāpis Komisijas regulas Nr.651/2014 prasības, tam ir”* ar vārdiem *“Gadījumā, ja tiek konstatēts Komisijas regulas Nr.651/2014 prasību pārkāpums, komercdarbības atbalsta saņēmējam ir”.* | **Ņemts vērā** | Noteikumu 88.1 punkts izteikts šādā redakcijā:  “88.1 Gadījumā, ja tiek konstatēts Komisijas regulas Nr.1407/2013 prasību pārkāpums, komercdarbības atbalsta saņēmējam ir pienākums atmaksāt atbalsta sniedzējam visu projekta ietvaros saņemto komercdarbības atbalstu kopā ar procentiem, atbilstoši Komercdarbības atbalsta kontroles likuma IV. un V. nodaļas nosacījumiem. Aprēķins veicams, sākot ar dienu, kad nelikumīgais valsts atbalsts tika izmaksāts komercdarbības atbalsta saņēmējam.”  Noteikumu 104. punkts izteikts šādā redakcijā:  “104. Gadījumā, ja tiek konstatēts Komisijas regulas Nr.651/2014 prasību pārkāpums, komercdarbības atbalsta saņēmējam ir pienākums atmaksāt atbalsta sniedzējam visu projekta ietvaros saņemto nelikumīgo komercdarbības atbalstu kopā ar procentiem, atbilstoši Komercdarbības atbalsta kontroles likuma IV. un V. nodaļas nosacījumiem. Aprēķins veicams, sākot ar dienu, kad nelikumīgais valsts atbalsts tika izmaksāts komercdarbības atbalsta saņēmējam.”  Papildināts Anotācijas I sadaļas 2.punkts. | |
|  |  | **Finanšu ministrijas iebildums**  Lūdzam izvērtēt un nepieciešamības gadījumā papildināt MK noteikumu projektu, ka finansējuma saņēmējs pirms  atbalsta, kas sniegts saskaņā ar Regulu Nr.651/2014, piešķiršanas pārbauda, (1) vai komersantam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas pārsniedz 1000 euro un tam nav piešķirts samaksas termiņa pagarinājums (2) vai nav noslēgta vienošanās par labprātīgu nodokļu samaksu, (3) vai nav noslēgts vienošanās līgums. | **Ņemts vērā** | Noteikumu projekts papildināts ar 103.1 punktu šādā redakcijā:  “103.1 Finansējuma saņēmējs pirms atbalsta, kas sniegts saskaņā ar regulu Nr.651/2014, piešķiršanas pārbauda, vai komersantam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas pārsniedz 150 *euro*, un tam nav piešķirts samaksas termiņa pagarinājums vai nav noslēgta vienošanās par labprātīgu nodokļu samaksu, vai nav noslēgts vienošanās līgums.”  Papildināts Anotācijas I sadaļas 2.punkts. | |
|  |  | **Finanšu ministrijas iebildums**  Lūdzam papildināt anotācijas I sadaļas “Tiesību akta projekta izstrādes nepieciešamība” 2.punktu “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” (turpmāk – anotācijas I sadaļa) ar izvērtējumu par katru MK noteikumu projektā ietverto izmaiņu ietekmi uz vērtēšanā un īstenošanā esošajiem projektiem pasākuma īstenošanas ietvaros, t.sk. lūdzam papildināt, vai tiks veikta visu projektu iesniedzēju informēšana par izmaiņām MK noteikumos pēc to apstiprināšanas un izvērtēta nepieciešamība veikt atbilstošus grozījumus projektos. Lūdzam papildus norādīt, kuras izmaiņas paredz attiecīgus grozījumus arī LIAA projektā. | **Ņemts vērā** | Papildināts Anotācijas I sadaļas 2.punkts. | |
|  |  | **Finanšu ministrijas iebildums**  Lūdzam papildināt anotācijas I sadaļu ar izvērtējumu, kā MK noteikumu projektā ietvertās izmaiņas veicinās sasniedzamo rādītāju sasniegšanu. | **Ņemts vērā** | Papildināts Anotācijas I sadaļas 2.punkts. | |
|  |  | **Finanšu ministrijas iebildums**  Lūdzam papildināt anotācijas I sadaļu ar informāciju, kur plānots novirzīt pasākuma atlikumus, ja tādi tiks konstatēti. | **Ņemts vērā** | Papildināts Anotācijas I sadaļas 2.punkts. | |
|  |  | **Finanšu ministrijas iebildums**  Anotācijas I sadaļas 2.lpp. norādīts “konstatēts, ka MK noteikumos Nr.692 attiecībā uz pētniecības rezultātu komercializācijas projektu ieviešanu nav vienota pieeja netiešo izmaksu aprēķināšanā, proti, 34.5. un 38.4. apakšpunktā šī pieeja ir vienāda, toties  36.13. apakšpunktā izmaksu aprēķins ir ierobežojošs, jo aprēķinā netiek iekļautas projekta īstenošanas personāla atlīdzības izmaksas, kas noteiktas pēc stundas tarifa likmes. Līdz ar to, lai veidotu vienotu pieeju, nepieciešams attiecīgi grozīt 36.13. apakšpunktu, ņemot vērā, ka komercializācijas projektu 1.posms jau finansēts bez šī ierobežojuma, kā arī šādi tiks vienkāršota maksājumu atskaišu veidošana”, secinām, ka LIAA jau faktiski izmaksas ir nofinansējusi, līdz ar to lūdzam izvērtēt, vai būtu nepieciešams noteikt, ka šī norma stājas spēkā retrospektīvi. Attiecīgi lūdzam veikt precizējumus anotācijā.  **Finanšu ministrijas 31.05.2021. iebildums**  Anotācijas 2.lpp, norādīts *“Konstatēts, ka MK noteikumos Nr.692 attiecībā uz pētniecības rezultātu komercializācijas projektu ieviešanu nav vienota pieeja netiešo izmaksu aprēķināšanā, proti, 34.5. un 38.4. apakšpunktā šī pieeja ir vienāda, toties* ***36.13. apakšpunktā izmaksu aprēķins ir ierobežojošs****, jo praksē normā esošā palīgteikuma dēļ aprēķinā netiek iekļautas projekta īstenošanas personāla atlīdzības izmaksas, kas noteiktas pēc stundas tarifa likmes. Līdz ar to, lai panāktu vienotu pieeju, kas sākotnēji ar šo normu arī bija plānota, nepieciešams attiecīgi precizēt 36.13. apakšpunktu, ņemot vērā, ka komercializācijas projektu 1.posms jau finansēts bez šī ierobežojuma, kā arī šādi tiks vienkāršota maksājumu atskaišu veidošana. Grozījums atvieglos arī LIAA darbu maksājumu atskaišu izskatīšanā. Vienlaikus netiek ietekmēts MK noteikumu Nr.692 22.punktā minētais LIAA projekta netiešo izmaksu aprēķins. Līdz ar to tiek labota radusies kļūda un attiecībā uz visiem komercializācijas projektiem piemērota grozītā redakcija (tā saskan ar 34.5. un 38.4. apakšpunktā noteikto aprēķina pieeju). Grozījumi sekmēs ieviešanā esošo atbalsta saņēmēju projektu ieviešanu, vienkāršojot izmaksu aprēķinu, padarot to saprotamāku, taisnīgāku un novēršot kļūdas iespējas. Atbalsta saņēmēji tiks informēti par  izmaiņām MK noteikumos pēc to apstiprināšanas. Atbalsta saņēmēju projektu līgumu grozījumi pirmsšķietami nebūs nepieciešami, bet nepieciešamība tiks vērtēta. Izmaiņas neparedz nepieciešamību veikt grozījumus LIAA projektā.”*. No norādītās informācijas nav secināms, ka MK noteikumu Nr.692 grozījumi būtu attiecināmi uz jau finansētām darbībām, līdz ar to atkārtoti lūdzam izvērtēt, ka šī norma stājas spēkā retrospektīvi. Papildus lūdzam norādīt, no kura datuma MK noteikumu Nr.692 36.13 apakšpunkta norma attieksies un atbilstoši papildināt anotāciju ar skaidrojumu. | **Ņemts vērā**  **Ņemts vērā** | Papildināts Anotācijas I sadaļas 2.punkts. | |
|  |  | **Finanšu ministrijas iebildums**  Lūdzam papildināt anotāciju, ka MK noteikumu projektā ietvertie grozījumi attiecībā uz projekta īstenošanas termiņu ir pielīdzināmi Ministru kabineta 2016.gada 14.decembra noteikumos Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 51.4.7.apakšpunkta izņēmumam, un CFLA ir tiesīga pagarināt līgumu līdz 2023.gada 31.decembrim, neierobežojoties ar 6 mēnešu limitu. | **Ņemts vērā** | Papildināts Anotācijas I sadaļas 2.punkts. | |
|  | 88. Finansējuma saņēmējs pirms *de minimis* atbalsta piešķiršanas pārbauda, vai komersantam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. | **Finanšu ministrijas iebildums**  Anotācijas I sadaļā attiecībā uz grozījumiem MK noteikumu Nr.692 88. punktā, ir sniegts pamatojums, ka “Šāds nosacījums, ņemot vērā Covid-19 ietekmi un samērīgumu, cita starpā paredzēts Ministru kabineta noteikumu Nr. 709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos” 20.1. apakšpunktā.” (turpmāk – Covid-19 noteikumi). Vēršam uzmanību, ka Covid-19 noteikumi tika izstrādāti valsts atbalstam dīkstāvē esošu darbinieku, pašnodarbināto personu un pantentmaksātāju atlīdzības kompensēšanai līdz spēkā tiesību aktos noteiktie saimnieciskās darbības ierobežojumi, kas saistīti ar epidemioloģiskās drošības pasākumiem Covid-19 infekcijas izplatības ierobežošanai. No tā secināms, ka Covid-19 noteikumu un MK noteikumu Nr.692 mērķi būtiski atšķiras un, mūsuprāt, ar šādu pamatojumu nav virzāms konkrētais grozījums. Vēršam uzmanību, ka Ministru kabineta noteikumi Nr.692 ir 2016.gada un tādējādi tajos noteiktais regulējums (atbalsts) nav saistāms ar atbalstu, kas tiek piešķirts Covid-19 pandēmijas radīto seku pārvarēšanai. Ņemot vērā iepriekš minēto, lūdzam papildināt anotāciju ar potenciālās ietekmes novērtējumu par MK noteikuma projekta 14.punktu, iekļaujot iespējamo risku izvērtējumu (ņemot vērā, ka 14. punktā iekļauto grozījumu gadījumā atsevišķai nodokļu maksātāju grupai tiktu piemērotas vieglākas prasības kā vispārējā gadījumā, jo tiktu būtiski paaugstināts pieļaujamais nodokļu parāda apmērs, un finansējumu būtu iespējams saņemt tiem nodokļu maksātājiem, kuriem sadarbība ar Valsts ieņēmumu dienestu nav bijusi tik veiksmīga). | **Ņemts vērā** | Noteikumu 88. punkts izteikts šādā redakcijā:  “88. Finansējuma saņēmējs pirms *de minimis* atbalsta piešķiršanas pārbauda, vai komersantam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, un tam nav piešķirts samaksas termiņa pagarinājums vai nav noslēgta vienošanās par labprātīgu nodokļu samaksu, vai nav noslēgts vienošanās līgums.”  Precizēts Anotācijas I sadaļas 2.punkts. | |
|  |  | **Finanšu ministrijas 31.05.2021. iebildums**  Ievērojot to, ka MK noteikumu Nr.692 35.punkts ir attiecināms uz ar saimniecisko darbību nesaistītiem projektiem, kuru ietvaros pētniecības organizācija īsteno darbības, kurām nav saimnieciska rakstura, lūdzam skaidrot anotācijā, kā MK noteikumu 1.punktā paredzētais papildinājums MK noteikumu Nr.692  35.2. apakšpunktā, paredzot iespēju attiecināt dizainparaugu un pusvadītāju izstrādājumu topogrāfiju, kā arī papildu aizsardzības sertifikātu zālēm un augu aizsardzības līdzekļiem izmaksas, joprojām izpilda nosacījumu, ka tehnoloģiju pārneses un pētniecības pieteikums ir ar saimniecisko darbību nesaistīts projekts, kura ietvaros pētniecības organizācija īsteno darbības, kurām nav saimnieciska rakstura. Vienlaikus vēršam uzmanību, MK noteikumu projekta 4.punktā tiek paredzēta iespēja, ka papildu aizsardzības sertifikātu zālēm un augu aizsardzības līdzekļiem izmaksas attiecināt var uz ar saimniecisko darbību saistītiem projektiem. Attiecīgi lūdzam skaidrot, kā tiek plānots nodrošināt, ka projekti, kuros radīsies  dizainparaugu un pusvadītāju izstrādājumu topogrāfiju, kā arī papildu aizsardzības sertifikātu zālēm un augu aizsardzības līdzekļiem izmaksas,  joprojām būs uzskatāmi par ar saimniecisko darbību nesaistītiem projektiem. | **Ņemts vērā** | Papildināts Anotācijas I sadaļas 2.punkts. | |
|  |  | **Finanšu ministrijas 31.05.2021. iebildums**  Precizētajā anotācijā vairs nav norādīts, ka tiek veiktas izmaiņas 46.1 punktā, taču MK noteikumu projekts paredz aizstāt 46.1 1. apakšpunktā vārdu “rūpnieciskā” ar vārdu “intelektuālā”. Lūdzam attiecīgi veikt precizējumus anotācijā. | **Ņemts vērā** | MK noteikumu projektā svītrotas izmaiņas attiecībā uz 46.1 1. apakšpunktu. | |
| Atbildīgā amatpersona | |  | |  |
|  | | (paraksts)\* | |  |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Lauma Blūmentāle

Inovācijas departamenta

Inovācijas politikas nodaļas vecākā eksperte

tālr.: 67013133, e-pasts: [Lauma.Blumentale@em.gov.lv](mailto:Lauma.Blumentale@em.gov.lv)

1. Satversmes tiesas 2011. gada 11. janvāra spriedums lietā Nr. 2010-40-03, 10. punkts. [↑](#footnote-ref-1)
2. Satversmes tiesas 2011. gada 11. janvāra spriedums lietā Nr. 2010-40-03, 10.4. apakšpunkts. [↑](#footnote-ref-2)
3. Satversmes tiesas 2011. gada 6. maija spriedums lietā Nr. 2010-57-03, 13.3. apakšpunkts. [↑](#footnote-ref-3)